Būdviečio mokykla

Lazdijų rajono Būdviečio mokykla – buvusi dieninė, savarankiško mokymosi bendrojo lavinimo mokykla Būdvietyje (Lazdijų raj.), Mokyklos g. 3, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190609589. Steigėjas Lazdijų rajono savivaldybės taryba.

Istorija 

Apie 1923 m. prasidėjo naujos mokyklos statyba. Ją statė samdomi žydai iš Lazdijų. Už darbą mokėjo valsčius. 1926 m. rudenį mokslo metai prasidėjo jau naujoje mokykloje. Tai buvo keturių skyrių pradinė mokykla, ji užėmė tris kambarius. Direktorius Julius Daugėla dėstė gamtą, istoriją, higieną. Matematiką dėstė mokytoja Skinkytė. Buvo ir mokytojas A. Ragelis, kurį, kaip ir mokytoją J. Daugėlą, 1941 m. birželį ištrėmė į Sibirą. Mokiniai patys buvo pasidarę sceną ir vaidindavo. Buvo suvaidinę net Žemaitės pjesę „Petras Kurmelis“. Per šventes dainuodavo choras. Vakarus ruošdavo ir šauliai, kurie turėjo savo chorą ir pučiamųjų orkestrą.

1947 m. Būdvietyje veikė progimnazija, 1949 m. mokykla performuota į septynmetę, 1961 m. mokykloje jau veikė aštuonios klasės. 1981 m. mokykla pavadinta nepilna vidurine mokykla, nors joje tebeveikė aštuonios klasės. Nuo 1988 m. mokykloje veikė devynios klasės, nuo 1999 m. – 10 klasių. 2002 m. rugsėjo 1 d. mokykloje atidaryta priešmokyklinio ugdymo grupė.

2015 m. mokykla likviduota.

Direktoriai 
 1926 m. Julius Daugėla
 Birutė Sikorskienė

Šaltiniai

Nuorodos 
 Mokyklos svetainė  *Neveikianti nuoroda
 Oficiali mokyklos informacija

Buvusios Lazdijų rajono savivaldybės mokyklos